《次韵苏巨卿》
宋代·于石

谁叩柴门寄我诗，迎门稚子候予归。
青山唤醒十年梦，明月空怀千里思。
今晋古秦天地隔，范雎张禄姓名非。
人生百岁发相见，世事悠悠未可知。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。